**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  17 – 3 – 2025

 **ΑΜΑΡΟΥΣΙΟΥ Αρ. Πρ.:** 71

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΥΠΑΙΘΑ, Δ/νση Π. Ε. Ηρακλείου**

**Κοινοποίηση: Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας, Β΄ Δ/νση Π. Ε. Αθήνας, Ένωση Συλλόγων Γονέων & Κηδεμόνων Δήμου Αμαρουσίου**

**Κάτω τα χέρια από τις απεργούς συναδέλφισσές μας**

**Στηρίζουμε τις συναδέλφισσες μας που μετά την καθαίρεση τους από θέση ευθύνης παραπέμπονται σε πειθαρχικό από τον Δ/ντη Πρωτοβάθμιας Εκπαίδευσης Ηρακλείου**

**Καταγγέλλουμε τον Δ/ντη Π. Ε. Ηρακλείου που υλοποιώντας την** κυβερνητική επιχείρηση τρομοκράτησης εκπαιδευτικών καθαιρεί 3 συναδέλφισσες από θέση ευθύνης και στη συνέχεια τις παραπέμπει σε πειθαρχικό με στόχο να κάμψει τις αντιστάσεις τους προκειμένου να υλοποιηθεί η αντιεκπαιδευτική πολιτική.

**Οι συναδέλφισσές μας απεργοί από την αξιολόγηση -η προϊσταμένη του ΝΓ Κοκκίνη Χάνι, η προϊσταμένης του 4ου ΝΓ Αγίας Μαρίνας και η Δ/ντρια του ΔΣ Γέργερης – καθαιρέθηκαν γιατί όταν κλήθηκαν σε ακρόαση από τον ΔΙΠΕ δεν δήλωσαν μετάνοια!**

**Ακολούθησε πρωτόγνωρο κύμα αλληλεγγύης** με εκατοντάδες υπογραφές, ψηφίσματα, επιστολές στήριξης από συλλόγους εκπαιδευτικών, ενώσεις και συλλόγους γονέων, δημοτικά συμβούλια και ανεξάρτητους πολίτες. Το κυρίαρχο αίτημα όλων ήταν η ακύρωση της παράνομης επιβολής ποινής από τον Δ/ντη Εκπαίδευσης Ηρακλείου σε απεργούς.

**Αντ’ αυτού ο προϊστάμενος της ΔΙΠΕ Ηρακλείου, πρώην συνδικαλιστής με θέση προέδρου πρωτοβάθμιου συλλόγου, μέλους ΔΟΕ & ΑΔΕΔΥ**, προχώρησε σε νέα παράνομη αλλά συνάμα και ακραία εκδικητική ενέργεια παραπέμποντας τις συναδέλφισσές μας σε πειθαρχικό!!

**Ενημερώνουμε ότι οι συναδέλφισσες συμμετέχουν στην απεργία αποχή** που έχει προκηρύξει η ΔΟΕ (ΟΛΟΜΕΛΕΙΑ ΠΡΟΕΔΡΩΝ 1/4/24 & 93η ΓΣ ΔΟΕ) από τη διαδικασία αξιολόγησης – κατηγοριοποίησης των σχολείων **και είναι σε πλήρη ισχύ** καθώς ουδέποτε κρίθηκε παράνομη.

**Οι συναδελφισσές μας βάζουν πάνω από τη θέση ευθύνης τη συνείδησή τους και τον αγώνα** ενάντια στην αξιολόγηση για την υπεράσπιση της δημόσιας εκπαίδευσης και του δημόσιου σχολείου και των μορφωτικών δικαιωμάτων των παιδιών.

**Καταδικάζουμε την ενέργεια του Δ/ντή Εκπαίδευσης που καθαιρεί και παραπέμπει σε πειθαρχικά** τις συναδέλφισσες/ους, ενώ γνωρίζει ότι συμμετέχουν σε νόμιμα προκηρυγμένη απεργία αποχή **και τον καλούμε να πάρει πίσω τις πειθαρχικές διώξεις!**

**Καλούμε**

* **τους γονείς να σταθούν δίπλα μας,** γιατί ο αγώνας υπεράσπισης τυ δημόσιου σχολείου είναι κοινός
* **όλη την εκπαιδευτική κοινότητα** **καθώς και σωματεία – φορείς της πόλης να στηρίξουν** με ψηφίσματα τις συναδέλφισσές μας στον αγώνα που δίνουν για τη δικαίωσή τους.
* **τη ΔΟΕ να καταγγείλει** τη νέα παράνομη ενέργεια του Δ/ντη Π.Ε. Ηρακλείου.

**Στηρίζουμε** **με όλους τους τρόπους τις συναδέλφισσες**. **Οι διώξεις εκπαιδευτικών, μας αφορούν όλες και όλους**. Κάθε αγωνιστής/τρια που αμφισβητεί την κυρίαρχη πολιτική, που διεκδικεί δικαιώματα, είναι πραγματικότητα πως έρχεται αντιμέτωπος με καταστολή, βία και διώξεις.

**Φοβούνται ότι,** παρά τις διώξεις και την τρομοκρατία, συνεχίζουμε αταλάντευτα να παλεύουμε για τα σύγχρονα δικαιώματά μας, τα μορφωτικά δικαιώματα των μαθητών/τριών μας , για αποκλειστικά δημόσια και δωρεάν παιδεία για όλα τα παιδιά!

Θα συνεχίσουμε τον αγώνα μέχρι την οριστική και πλήρη δικαίωση των συναδέλφ(ισσ)ων μας

Απαιτούμε να αποσυρθούν άμεσα όλες οι διώξεις! Να σταματήσει η προσπάθεια τρομοκράτησης!

**Είμαστε ΟΛΕΣ & ΟΛΟΙ η Βασιλική, η Μαρία, η Τζένη, και κάθε διωκόμενος-η.**

**Είμαστε όλες και όλοι ΑΠΕΡΓΟΙ !!**

